02011Y0224(01) — DA — 24.03.2020 — 003.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B AFGØRELSE AF DET EUROPÆISKE UDVALG FOR SYSTEMISKE RICISI af 20. januar 2011 om vedtagelse af forretningsordenen for Det Europæiske Udvalg for Systemiske Risici (ESRB/2011/1) (EUT C 058 af 24.2.2011, s. 4)

Ændret ved:









▼B

AFGØRELSE AF DET EUROPÆISKE UDVALG FOR SYSTEMISKE RICISI

af 20. januar 2011

om vedtagelse af forretningsordenen for Det Europæiske Udvalg for Systemiske Risici

(ESRB/2011/1)

2011/C 58/04







Artikel 1

Definitioner

Denne forretningsorden supplerer forordning (EU) nr. 1092/2010 i forbindelse med forordning (EU) nr. 1096/2010. Begreberne i denne forretningsorden har samme betydning som i forordning (EU) nr. 1092/2010 of forordning (EU) nr. 1096/2010.







AFSNIT 1

ORGANISATION







KAPITEL I

Det Almindelige Råd

Artikel 2

Det Almindelige Råds møder

1. Det Almindelige Råd fastsætter datoerne for sine ordinære møder efter forslag fra formanden for ESRB. Det Almindelige Råds ordinære møder afholdes principielt efter en tidsplan, som Rådet fastlægger i god tid før begyndelsen af hvert kalenderår. Yderligere ordinære møder kan tilføjes til kalenderen i årets løb.

2. I henhold til artikel 9, stk. 1 i forordning (EU) nr. 1092/2010 kan formanden indkalde til ekstraordinære møder efter anmodning fra mindst en tredjedel af medlemmerne af Det Almindelige Råd med stemmeret. Formanden indkalder som regel til ekstraordinære møder med to kalenderdages varsel, medmindre møderne afholdes ved telekonference, i hvilke tilfælde de kan indkaldes med en dags varsel.

3. Det Almindelige Råds møder kan afholdes ved telekonference, medmindre: i) mindst fem medlemmer af Det Almindelige Råd med stemmeret gør indsigelse mod telekonference ved ordinære møder, eller ii) mindst 10 medlemmer af Det Almindelige Råd med stemmeret gør indsigelse mod telekonference ved ekstraordinære møder.

▼M3

Artikel 3

Medlemsskab

1. Hvis en medlemsstat, i hvilken den nationale centralbank ikke er en udpeget myndighed i henhold til Europa-Parlamentets og Rådets direktiv 2013/36/EU ( *1 ) eller Europa-Parlamentets og Rådets forordning (EU) nr. 575/2013 ( *2 ), har udpeget en højtstående repræsentant for en udpeget myndighed som medlem af Det Almindelige Råd med stemmeret i henhold til artikel 6, stk. 1, litra b), i forordning (EU) nr. 1092/2010, meddeler den pågældende udpegede myndighed ESRB's sekretariat navnet på den højtstående repræsentant.

2. Europa-Kommissionen meddeler ESRB's sekretariat navnet på sin repræsentant med henblik på artikel 6, stk. 1, litra c), i forordning (EU) nr. 1092/2010.

3. De kompetente nationale tilsynsmyndigheder, de nationale myndigheder, der er ansvarlige for at gennemføre den makroprudentielle politik, eller de nationale centralbanker, alt efter omstændighederne, jf. artikel 6, stk. 2, litra a), i forordning (EU) nr. 1092/2010, meddeler ESRB’s sekretariat navnene på de respektive højtstående repræsentanter eller, hvis relevant, jf. artikel 6, stk. 3, i forordning (EU) nr. 1092/2010, de fælles repræsentanter, som er udpeget af de kompetente nationale tilsynsmyndigheder som medlemmer af Det Almindelige Råd uden stemmeret.

4. ESRB's sekretariat vedligeholder, opdaterer og offentliggør en liste over medlemmerne af Det Almindelige Råd med stemmeret og uden stemmeret. Listen indeholder navnene på de individuelle medlemmer og de myndigheder, nationale centralbanker eller andre institutter eller komitéer, som de pågældende medlemmer repræsenterer. Enhver ændring af denne liste meddeles uden ugrundet ophold ESRB’s sekretariat.

▼B

Artikel 4

Deltagelse i Det Almindelige Råds møder

1. Med undtagelse af hvad der er bestemt i artikel 9, stk. 4 og 5, i forordning (EU) nr. 1092/2010 kan alene de i artikel 6, stk. 1 og 2, omtalte medlemmer deltage i Det Almindelige Råds møder.

▼M3

2. Udover medlemmer med stemmeret, formanden for ECB's tilsynsråd, formanden for Den Fælles Afviklingsinstans og formanden for det Økonomiske og Finansielle Udvalg kan kun én af de højtstående repræsentanter for en national tilsynsmyndighed, en national myndighed, der er ansvarlig for at gennemføre den makroprudentielle politik, eller den nationale centralbank, jf. artikel 6, stk. 2, litra a), i forordning (EU) nr. 1092/2010, per medlemsstat have plads ved hovedbordet under drøftelser om spørgsmål, for hvilke de er udpeget som national repræsentant for de nationale tilsynsmyndigheder, mens de øvrige repræsentanter for de nationale tilsynsmyndigheder deltager som observatører. I fravær af en fælles repræsentant, jf. artikel 6, stk. 3, i forordning (EU) nr. 1092/2010, aftaler de respektive nationale højtstående repræsentanter indbyrdes og meddeler ESRB’s sekretariat mindst fem kalenderdage forud for Det Almindelige Råds møde de punkter på dagsordenen for Det Almindelige Råds møde, hvori de vil deltage. Hvis der ikke nås en aftale om gennemførelsen af rotationsreglen for de respektive højtstående repræsentanter, jf. artikel 6, stk. 3, i forordning (EU) nr. 1092/2010, beslutter det nationale medlem af Det Almindelige Råd med stemmeret før hvert møde hvilken yderligere højtstående repræsentant, der bør have plads ved hovedbordet under drøftelser om de respektive spørgsmål, og meddeler repræsentanterne herom.

▼B

3. Et medlem som ikke kan deltage, kan skriftligt udpege en stedfortræder til at deltage i mødet uden stemmeret. Der kan udpeges suppleanter til at deltage i møderne med stemmeret, såfremt det er godtgjort, at de faste ESRB-medlemmer ikke er i stand til at deltage i møderne i tre måneder. Udpegning af en suppleant eller stedfortræder samt deltagelsse af en ledsager meddeles skriftligt til ESRB's sekretariat i god tid forud for mødet. I formandens fravær har første næstformand forsædet i Det Almindelige Råd. Såfremt begge er fraværende, har den anden næstformand forsædet. Formanden for Det Rådgivende Videnskabelige Udvalg og de to næstformænd heraf udpeger deres suppleanter eller stedfortrædere blandt medlemmerne af Det Rådgivende Videnskabelige Udvalg. Næstformanden for Det Rådgivende Tekniske Udvalg er suppleant eller stedfortræder for formanden for Det Rådgivende Tekniske Udvalg.

4. Medlemmerne af Det Almindelige Råd og deres suppleanter eller stedfortrædere kan ledsages af én person. Forhandlingerne skal transmitteres i et særligt lokale for de ledsagende personer.

5. Formanden for sekretariatet bistår formanden for ESRB i ledelse af drøftelserne og stemmeafgivningen.

▼M2

6. Formanden for ESRB kan, i overensstemmelse med artikel 9, stk. 4 og 5, i forordning (EU) nr. 1092/2010, invitere andre personer på ad hoc-grundlag med henblik på særlige dagsordenspunkter efter forslag fra formanden eller andre medlemmer af Det Almindelige Råd, når det er hensigtsmæssigt og i overensstemmelse med kravene om fortrolighed.

▼M2

7. I overensstemmelse med Det Blandede EØS-Udvalgs afgørelse nr. 198/2016 ( 1 ) deltager centralbankcheferne i de nationale centralbanker i Island og Norge og, for så vidt angår Liechtenstein, en højtstående repræsentant for finansministeriet, samt en højtstående repræsentant for de kompetente nationale tilsynsmyndigheder for hver enkelt af disse EFTA-stater uden stemmeret i Det Almindelige Råds møder. Et medlem af kollegiet af EFTA-Tilsynsmyndigheden kan deltage uden stemmeret i Det Almindelige Råds møder, når det er relevant for dens opgaver.

▼B

Artikel 5

Organisering af Det Almindelige Råds møder

▼M3

1. Formanden for ESRB udarbejder en foreløbig dagsorden til de ordinære møder i Det Almindelige Råd, som fremsendes til Styringskomitéen i høring vedlagt de dertil hørende bilag senest otte kalenderdage før Styringskomitéens møde. Derefter sender formanden den foreløbige dagsorden til medlemmerne af Det Almindelige Råd vedlagt de dertil hørende bilag senest ti kalenderdage før Det Almindelige Råds møde. Ved planlægningen af Det Almindelige Råds arbejde og udarbejdelsen af dagsordener til møder heri skal der tages hensyn til følgende krav:

a) deltagelse af højtstående repræsentanter for relevante myndigheder i tredjelande i henhold til artikel 4, stk. 6, bør i overensstemmelse med artikel 9, stk. 5, i forordning (EU) nr. 1092/2010 kun vedrøre emner af relevans for Unionen, undtagen tilfælde hvor situationen i individuelle finansielle institutioner eller individuelle medlemsstater skal drøftes.

b) medlemmer, som deltager i henhold til artikel 4, stk. 7, kan anmodes om ikke at deltage i møder i Det Almindelige Råd eller i dele af sådanne møder, der vedrører særlige dagsordenpunkter, i tilfælde, hvor situationen i individuelle finansielle institutioner eller individuelle medlemsstater skal drøftes.

▼B

2. Det Almindelige Råd kan beslutte at fjerne punkter fra eller tilføje punkter til den foreløbige dagsorden efter forslag fra formanden eller et medlem af Det Almindelige Råd. Alle forslag skal angive de grunde, der ligger til grund for det, og sendes til alle medlemmer af Det Almindelige Råd. Ved begyndelsen af alle møder vedtager Det Almindelige Råd på forslag af formanden for ESRB dagsordenen. Et punkt tages af dagsordenen efter anmodning fra formanden for ESRB eller mindst fem medlemmer af Det Almindelige Råd, hvis de relevante dokumenter ikke er fremsendt rettidigt til Det Almindelige Råds medlemmer.

▼M3

2a. Efter at have modtaget den foreløbige dagsorden kan de enkelte medlemmer, inden for tre ECB-arbejdsdage, fremsende en anmodning til ESRB's sekretariat om, at et punkt på dagsordenen drøftes uden deltagelse af repræsentanterne for myndighederne i tredjelande eller de medlemmer, som deltager i henhold til artikel 4, stk. 7, hvis medlemmet ikke anser kravene i stk. 1, litra a) og/eller b), alt efter omstændighederne, for opfyldt. Identiteten af det medlem, som har fremsat anmodningen, holdes fortrolig.

▼B

3. Formanden for ESRB’s sekretariat udarbejder udkast til referat fra Det Almindelige Råds forhandlinger. Referatet skal også indeholde en henvisning til de til Det Almindelige Råd fremsendt bilag, en protokollering af de vedtagne beslutninger og/eller konklusioner, som Det Almindelige Råd har truffet, samt en liste over de tilstedeværende.

▼M3

4. ESRB’s formand fremsender udkastet til referat til medlemmerne af Det Almindelige Råd for bemærkninger og godkendelse ved skriftlig procedure senest to uger efter mødet eller, såfremt dette ikke er muligt, forud for det næstfølgende møde. Efter godkendelse underskrives referatet af lederen af ESRB's sekretariat. Repræsentanterne for myndighederne i tredjelande eller de medlemmer, som deltager i henhold til artikel 4, stk. 7, modtager og/eller fremsender kun bemærkninger til de udkast til referat, der omfatter de dagsordenpunkter, som de har deltaget i.

5. Det Almindelige Råds møder er fortrolige. Det Almindelige Råd kan beslutte at gøre en redegørelse for sine forhandlinger offentlig, med forbehold af de gældende fortrolighedskrav og på en måde, der ikke gør det muligt at identificere individuelle medlemmer af Det Almindelige Råd eller individuelle myndigheder, nationale centralbanker, institutter eller komitéer. Det Almindelige Råd kan også beslutte at afholde pressekonferencer efter sine møder.

▼B

6. Ved ekstraordinære møder i Det Almindelige Råd kan de i artikel 4, stk. 2, og artikel 5, stk. 1, i forretningsordenen angivne tidsfrister forkortes.

Artikel 6

Fremgangsmåden for afstemninger i Det Almindelige Råd

1. Det Almindelige Råd stemmer på anmodning fra formanden for ESRB. Formanden indleder desuden en afstemningsprocedure, hvis et medlem af Det Almindelige Råd med stemmeret anmoder herom.

▼M3

2. I henhold til artikel 10, stk. 4 i forordning (EU) nr. 1092/2010 er Det Almindelige Råd beslutningsdygtigt når mindst to tredjedele af medlemmerne med stemmeret deltager i afstemningen. Hvis det ikke er beslutningsdygtig, kan formanden for ESRB indkalde til et ekstraordinært møde, på hvilket der kan træffes afgørelse, når en tredjedel deltager, i hvilket tilfælde artikel 2, stk. 2, 2. Punktum finder anvendelse.

▼B

3. Formanden for ESRB kan foranstalte hemmelig afstemning på anmodning fra mindst fem medlemmer af Det Almindelige Råd med stemmeret. Hemmelig afstemning skal altid foretages med hensyn til Det Almindelige Råds afstemning vedrørende personer.

4. Afgørelser kan også træffes ved skriftlig procedure, medmindre mindst fem medlemmer af Det Almindelige Råd med stemmeret gør indsigelse. Ved skriftlig procedure kræves: (i) normalt mindst fem arbejdsdage til behandling af spørgsmålet for alle medlemmer af Det Almindelige Råd med stemmeret; og (ii) en personlig underskrift fra alle medlemmer af Det Almindelige Råd med stemmeret (eller disses suppleant i overensstemmelse med artikel 9, stk. 3, i forordning 1092/2010); og (iii) at en eventuel afgørelse føres til protokols i referatet af Det Almindelige Råds næstfølgende møde.







KAPITEL II

Første Næstformand

Artikel 7

Valg af første næstformand

Valg af første næstformand for ESRB, foretages som angivet i artikel 5, stk. 2, i forordning (EU) nr. 1092/2011 på følgende måde:

▼M3

a) de valgberettigede består af de nationale medlemmer af Det Almindelige Råd med stemmeret i personlig egenskab.

b) formanden for ESRB inviterer de nationale medlemmer af Det Almindelige Råd med stemmeret til et afstemningsmøde med mindst 15 kalenderdages varsel. Formanden anmoder også om indsendelse af interessetilkendegivelser fra valgbare kandidater. Lederen af ESRB's sekretariat optræder som sekretær for valgforsamlingen.

▼B

c) Formanden for ESRB fremlægger for valgforsamlingen listen af kandidater til første viceformand på grundlag af de interessetilkendegivelser, der er modtaget ved valgforsamlingens begyndelse.

d) Først næstformand vælges ved hemmelig afstemning. Såfremt der kun er en kandidat, vælges første næstformand ved simpelt flertal af de afgivne stemmer. Såfremt der er flere end en kandidat, foretager formanden for ESRB successive hemmelige afstemninger. Såfremt ingen af kandidaterne opnår simpelt flertal af de afgivne stemmer ved første afstemning, omfatter anden afstemning de to kandidater, der har opnået det højeste antal stemmer. I tilfælde af stemmelighed blandt kandidaterne på andenpladsen, er alle berettiget til at deltage i den anden afstemning

e) såfremt anden afstemning ikke giver et simpelt flertal af alle afgivne stemmer for en kandidat, er den kandidat med det højeste antal stemmer valgt.







KAPITEL III

Styringskomitéen

▼M3

Artikel 8

Medlemsskab

1. Nationale medlemmer af Det Almindelige Råd med stemmeret er valgbare kandidater til valget af de fire nationale medlemmer af styringskomitéen som omhandlet i artikel 11, stk. 1, litra c), i forordning (EU) nr. 1092/2010.

2. Under hensyn til det antal medlemsstater, der er deltagende medlemsstater som defineret i artikel 2, stk. 1, i forordning (EU) nr. 1024/2013, og de, der ikke er, på valgtidspunktet, fastsætter valgforsamlingen bestående af de nationale medlemmer af Det Almindelige Råd med stemmeret følgelig antallet af medlemmer af styringskomitéen fra de deltagende medlemsstater og fra de ikke-deltagende medlemsstater som omhandlet i artikel 11, stk. 1, litra c), i forordning (EU) nr. 1092/2010. Med henblik herpå rundes antallet af de valgberettigede op eller ned til det nærmeste hele tal.

3. Under henvisning til ovennævnte fastsættelse fra valgforsamlingen anmoder formanden for ESRB om interessetilkendegivelser fra valgbare kandidater senest 15 kalenderdage for valget. Formanden for ESRB fremlægger for valgforsamlingen listen over kandidater på basis af de modtagne interessetilkendegivelser før begyndelsen af mødet, der er indkaldt med henblik på valget.

4. Formanden foranstalter en eller flere hemmelige afstemninger, der skal resultere i, at de valgbare kandidater, der har opnået flest stemmer, er valgt i overensstemmelse med den krævede andel i henhold til stk. 2. I tilfælde af stemmelighed finder succesive afstemninger sted. I forbindelse med stemmeafgivningen søger valgforsamlingen at sikre en afbalanceret repræsentation af medlemsstater.

5. Et simpelt stemmeflertal af stemmerne fra de medlemmer af valgforsamlingen, der er til stede ved mødet, er nødvendigt for at vælge hvert enkelt af de fire nationale medlemmer som omhandlet i artikel 11, stk. 1, litra c), i forordning (EU) nr. 1092/2010.

▼B

Artikel 9

Organisering af Styrelsesrådets møder

1. Formanden for ESRB har formandskabet i Styringskomitéens møder.

▼M3

2. Styringskomitéen fastsætter mødedatoerne efter forslag fra ESRB's formand og første næstformand. Ordinære møder finder som hovedregel sted i løbet de fire uger før Det Almindelige Råds møde.

▼B

3. Møder kan også afholdes ved telekonference, medmindre: i) mindst to medlemmer af Styringskomitéen gør indsigelse mod telekonference ved ordinære møder, eller ii) mindst fem medlemmer af Styringskomitéen gør indsigelse mod telekonference ved ekstraordinære møder.

▼M3

4. Formanden for styringskomitéen og ESRB's første næstformand kan også på eget initiativ eller efter forslag fra andre medlemmer af styringskomitéen invitere andre personer til at deltage i styringskomitéens møder, hvor dette er passende og i overensstemmelse med kravene om fortrolighed.

5. Hvis et medlem af styringskomitéen ikke kan deltage i et møde, kan en suppleant udpeges skriftligt. Formanden for det rådgivende videnskabelige udvalg erstattes som hovedregel af en af de to næstformænd for Det Rådgivende Videnskabelige Udvalg. Næstformanden for Det Rådgivende Tekniske Udvalg er suppleant for formanden for Det Rådgivende Tekniske Udvalg. Lederen af ESRB’s sekretariat underrettes skriftligt om disse ændringer i god tid før styringskomitéens møde.

▼B

Artikel 10

Dagsorden og forhandlinger

▼M3

1. den første næstformand for ESRB i fællesskab og godkendes ved begyndelsen af hvert møde. Formanden og den første næstformand for ESRB udarbejder i fællesskab en foreløbig dagsorden, der med tilhørende bilag principielt sendes til medlemmerne af Styringskomitéen mindst ti kalenderdage før mødet. Alle Styringsudvalgets medlemmer kan foreslå formanden og den første næstformand for ESRB punkter og dokumenter til behandling i Styringsudvalget.

2. Styringskomitéen gennemgår på forhånd punkter på den foreløbige dagsorden til møder i Det Almindelige Råd sammen med de dertil hørende bilag. Styringskomitéen sørger for at udarbejde sagsakter til Det Almindelige Råd og foreslår muligheder og løsninger, hvor det er hensigtsmæssigt. I forbindelse med planlægningen af Det Almindelige Råds arbejde og udarbejdelsen af dagsordener til møder heri skal der tages hensyn til kravene i artikel 5, stk. 1, litra a) og b), alt efter omstændighederne. Styringskomitéen aflægger løbende rapport til Det Almindelige Råd om udviklingen i ESRB's aktiviteter.

▼M1

3. Lederen af ESRB’s sekretariat udarbejder udkast til referat af forhandlingerne på Styringskomitéens møder og sender det til medlemmerne af Styringskomitéen med henblik på bemærkninger og godkendelse ved skriftlig procedure, som regel før det næstfølgende møde i Det Almindelige Råd. Referatet af forhandlingerne underskrives af lederen af ESRB's sekretariat.

▼B

4. Formanden for ESRB har ansvar for opfølgning af alle aktionspunkter besluttet i Styringskomitéen, herunder fremsendelse af Styringskomitéens drøftelser til de andre organer i ESRB.

5. Sammenfatningen af Styringskomitéens forhandlinger, aktiviteter og drøftelser er fortrolige.







KAPITEL IV

Det Rådgivende Videnskabelige Udvalg

Artikel 11

Medlemskab

1. Styringskomitéen foreslår 15 eksperter til Det Almindelige Råds godkendelse i medfør af artikel 12, stk. 1, i forordning (EU) nr. 1092/2010 i overensstemmelse med principperne om offentlighed, gennemsigtighed, lige adgang og ikke-diskrimination. Det Almindelige Råds afgørelser skal angive proceduren og kravene for valg, udpegelse og erstatning af medlemmerne af Det Rådgivende Videnskabelige Udvalg.

2. Formanden for ESRB foreslår formand og første og anden næstformand blandt de eksperter, der er udpeget som medlemmer af Det Rådgivende Videnskabelige Udvalg, med henblik på udnævnelse af Det Almindelige Råd i henhold til artikel 7, stk. 2, og 12, stk. 2, i forordning (EU) nr. 1092/2010. Formanden og de to næstformænd af Det Rådgivende Videnskabelige Udvalg skal være borgere i Den Europæiske Union. Formanden for Det Rådgivende Tekniske Udvalg kan ikke udpeges som formand eller næstformand for Det Rådgivende Videnskabelige Udvalg.

3. Formandskabet skal gå på skift blandt den udpegede formand og de to næstformænd i en 16-måneders turnus.

4. Det Almindelige Råd for ESRB skal høres om de vilkår, som Den Europæiske Centralbank (ECB) har fastsat med hensyn til godtgørelse og tilbagebetaling af udgifter for de ovenfor nævnte 15 eksperter inden for det budget, som ECB har afsat til dette formål.

5. Listen over medlemmer af Det Rådgivende Videnskabelige Udvalg offentliggøres på ESRB’s websted.

Artikel 12

Organisering af Det Rådgivende Videnskabelige Udvalgs møder

1. Det Rådgivende Videnskabelige Udvalg mødes mindst to gange årligt. Formanden for Det Rådgivende Videnskabelige Udvalg indkalder til møderne.

2. Formanden for Det Rådgivende Videnskabelige Udvalg foreslår en dagsorden, som på forhånd er udarbejdet i henhold til artikel 12, stk. 3, i forordningen (EU) nr. 1092/2010, og fremsender den til Det Rådgivende Videnskabelige Udvalg til godkendelse.

3. ESRB’s sekretariat bistår Det Rådgivende Videnskabelige Udvalg. Formanden for ESRB’s sekretariat deltager i møderne i Det Rådgivende Videnskabelige Udvalg og udarbejder sammenfatning af forhandlingerne, som fremlægges for bemærkninger og vedtagelse på det efterfølgende møde eller til godkendelse forinden ved skriftlig procedure.

4. Formanden for Det Rådgivende Videnskabelige Udvalg rapporterer til Det Almindelige Råd via Styringskomitéen.

5. Sammenfatningen af Det Rådgivende Videnskabelige Udvalgs sammenfatning af forhandlinger, aktiviteter og drøftelser er fortrolige. Rapporterne kan offentliggøres efter godkendelse af Det Almindelige Råd.







KAPITEL V

Det Rådgivende Tekniske Udvalg

Artikel 13

Organisation af møderne

1. Det Rådgivende Tekniske Udvalg mødes mindst fire gange årligt. Formanden for Det Rådgivende Tekniske Udvalg indkalder til møderne.

2. De deltagende myndigheder skal meddele ESRB's sekretariat navnene på deres repræsentanter. Efter omstændighederne oplyser de kompetente nationale myndigheder ESRB’s sekretariat om navnet på den fælles repræsentant for de nationale tilsynsmyndigheder, der er udpeget, og den myndighed, vedkommende tilhører. ESRB’s sekretariat fører og ajourfører en liste herover. Enhver ændring af denne liste meddeles ESRB’s sekretariat.

▼M3

2a. En repræsentant for de nationale centralbanker i Island og Norge og, for så vidt angår Liechtenstein, en repræsentant for finansministeriet, samt en repræsentant for de kompetente nationale tilsynsmyndigheder i hver enkelt af disse EFTA-stater deltager i Det Rådgivende Tekniske Udvalg.

Formanden for Det Rådgivende Tekniske Udvalg kan også på eget initiativ eller efter forslag fra et eller flere medlemmer af Det Rådgivende Tekniske Udvalg invitere en højtstående repræsentant for en udpeget myndighed udpeget i overensstemmelse med artikel 6, stk. 1, litra b), i forordning (EU) nr. 1092/2010 og/eller en højtstående repræsentant for en national myndighed, der er ansvarlig for at gennemføre den makroprudentielle politik som omhandlet i den pågældende forordnings artikel 6, stk. 2, litra a), til at deltage i Det Rådgivende Tekniske Udvalgs møder hvor dette er passende og i overensstemmelse med kravene om fortrolighed.

Formanden for Det Rådgivende Tekniske Udvalg kan også på eget initiativ eller efter forslag fra et eller flere medlemmer af Det Rådgivende Tekniske Udvalg invitere en højtstående repræsentant for relevante myndigheder i tredjelande i overensstemmelse med artikel 9, stk. 5, litra b), i forordning (EU) nr. 1092/2010 til at deltage i Det Rådgivende Tekniske Udvalgs møder hvor dette er passende og i overensstemmelse med kravene om fortrolighed.

▼B

3. I fravær af en fælles repræsentant for de kompetente nationale tilsynsmyndigheder har kun én repræsentant fra de nationale tilsynsmyndigheder for hver medlemsstat plads ved hovedbordet under drøftelser om spørgsmål, som vedkommende er udpeget som national repræsentant for. De øvrige repræsentanter for nationale myndigheder deltager som observatører. Såfremt dagsordenspunkter falder inden for to eller flere nationale tilsynsmyndigheder beføjelser, må der træffes særlige aftaler mellem dem om gennemførelse af rotationsreglen i artikel 13, stk. 1, andet led, i forordning (EU) nr. 1092/2010. Hvis de nationale tilsynsmyndigheder ikke kan nå en aftale om gennemførelsen af rotationsreglen, afgør repræsentanten fra den nationale centralbank for den pågældende medlemsstat før hvert møde, hvilken repræsentant der bør sidde ved hovedbordet vedrørende det pågældende spørgsmål og giver repræsentanterne meddelelse herom.

4. Formanden for ESRB foreslår Det Almindelige Råd en kortliste med tre personer, herunder medlemmer fra Det Rådgivende Tekniske Udvalg eller højtplacerede ansatte fra ESRB-medlemsinstitutioner til kandidater til stillingen som formand for Det Rådgivende Tekniske Udvalg. Formanden for ESRB foranstalter hemmelig afstemning og udpeger den kandidat, som har modtaget de fleste stemmer fra medlemmerne af Det Almindelige Råd. Mandatperioden for formanden for Det Rådgivende Tekniske Udvalg er tre år med mulighed for forlængelse.

▼M3

5. Medlemmerne af Det Rådgivende Tekniske Udvalg vælger næstformanden for Det Rådgivende Tekniske Udvalg. Valget sker ved hemmelig afstemning og ved simpelt flertal af de afgivne stemmer. Medlemmerne af Det Rådgivende Tekniske Udvalg og højtplacerede ansatte fra ESRB-medlemsinstitutioner er valgbare kandidater. Repræsentanterne af Det Rådgivende Videnskabelige Udvalg kan ikke vælges til næstformand for Det Rådgivende Tekniske Udvalg. Mandatperioden for næstformanden for Det Rådgivende Tekniske Udvalg er tre år med mulighed for forlængelse.

▼B

6. Formanden for Det Rådgivende Videnskabelige Udvalg udpeger et af udvalgets medlemmer med undtagelse af formanden for Det Rådgivende Tekniske Udvalg og sig selv som medlem af Det Rådgivende Tekniske Udvalg. Repræsentanten for Det Rådgivende Videnskabelige Udvalg kan skifte afhængig af de spørgsmål, der skal drøftes i Det Rådgivende Tekniske Udvalg.

▼M3

7. Formanden for Det Rådgivende Tekniske Udvalg foreslår en dagsorden senest ti kalenderdage før mødet, som er udarbejdet i henhold til artikel 13, stk. 3, i forordning (EU) nr. 1092/2010, og fremsender denne til Det Rådgivende Tekniske Udvalg til godkendelse. ESRB's sekretariat gør dokumenter vedrørende dagsordenpunkterne tilgængelige for alle medlemmer af Det Rådgivende Tekniske Udvalg. Ved planlægningen af Det Rådgivende Tekniske Udvalgs arbejde og udarbejdelsen af dagsordener til møder heri skal der tages hensyn til følgende krav:

a) deltagelse af højtstående repræsentanter for relevante myndigheder i tredjelande i henhold til artikel 13, stk. 2a, bør kun vedrøre emner af relevans for Unionen, undtagen tilfælde hvor situationen i individuelle finansielle institutioner eller individuelle medlemsstater skal drøftes.

b) repræsentanter for relevante myndigheder fra EFTA-stater kan anmodes om ikke at deltage i møder i Det Rådgivende Tekniske Udvalg eller i dele af sådanne møder, der vedrører særlige dagsordenpunkter, i tilfælde, hvor situationen i individuelle finansielle institutioner eller individuelle medlemsstater skal drøftes.

Efter at have modtaget den foreløbige dagsorden kan de enkelte repræsentanter, inden for tre ECB-arbejdsdage, fremsende en anmodning til ESRB's sekretariat om, at et punkt på dagsordenen drøftes uden deltagelse af de pågældende repræsentanter, som deltager i henhold til artikel 13, stk. 2a, hvis kravene i stk. 7, litra a) og/eller b), alt efter omstændighederne, ikke er opfyldt. Identiteten af den repræsentant, som har fremsat anmodningen, holdes fortrolig.

8. ESRB’s sekretariat bistår Det Rådgivende Tekniske Udvalg. Lederen af ESRB’s sekretariat udarbejder referat af forhandlingerne på møderne i Det Rådgivende Tekniske Udvalg, som fremsendes med henblik på bemærkninger og godkendelse senest to uger efter mødet, eller såfremt det ikke er muligt, forud for det næstfølgende møde.

▼B

9. Formanden for Det Rådgivende Tekniske Udvalg rapporterer til Det Almindelige Råd via Styringskomitéen.

10. Sammenfatningen af forhandlinger, aktiviteter og drøftelser i Det Rådgivende Tekniske Udvalg er fortrolige.







KAPITEL VI

Esrb’s Sekretariat

Artikel 14

Formand for ESRB’s sekretariat

▼M3

1. Det Almindelige Råd skal høres om de(n) kandidater, ESB har valgt til stillingen som leder af ESRB’s sekretariat i overensstemmelse med artikel 3, stk. 2, i forordning (EU) nr. 1096/2010. Det Almindelige Råd vurderer på grundlag af en åben og gennemsigtig procedure, om de indstillede kandidater til stillingen som leder af sekretariatet besidder de egenskaber, den upartiskhed og den erfaring, der kræves til at lede sekretariatet. Det Almindelige Råd underretter Europa-Parlamentet og Rådet tilstrækkeligt detaljeret om vurderings- og høringsproceduren.

▼B

2. Ansatte i ESRB’s sekretariat kan repræsentere formanden for ESRB’s sekretariat ved møder i Det Almindelige Råd, Styringskomitéen, Det Rådgivende Tekniske Udvalg og Det Rådgivende Videnskabelige Udvalg samt efter omstændighederne i andre møder og fungere som suppleant i tilfælde af fravær af formanden for ESRB’s sekretariat.

Artikel 15

ESRB’s sekretariats opgaver

1. Formanden for ESRB’s sekretariat er ansvarlig for organisering og udarbejdelse af referat fra Det Almindelige Råds forhandlinger og af sammenfatning af forhandlingerne i Styringskomitéens møder. Formanden er ansvarlig for udarbejdelse af sammenfatning af forhandlingerne fra de Rådgivende udvalgs møder.

2. Formanden for ESRB’s sekretariat bistår Styringskomitéen ved forberedelse møderne i Styringskomitéen og Det Almindelige Råd. Vedkommende bistår formandskabet i de rådgivende udvalg ved udførelse af deres opgaver.

3. ESRB’s sekretariat udfører sine opgaver i overensstemmelse med artikel 2 i forordning (EU) nr. 1096/2010 og artikel 4, stk. 4, i forordning (EU) nr. 1092/2010, herunder:

a) optræder som kontakt og bidrage til samarbejde inden for ESRB og mellem ESRB, Det Europæiske System af Centralbanker, andre parter i det Europæiske Finanstilsynssystem, og andre relevante institutioner på nationalt, europæisk og internationalt niveau og sikre effektiv kommunikation

b) bidrage til definering og vurdering af den overordnede tilsynsramme på makro-niveau (mål, politikværktøjer, operationelle elementer) for ESRB

c) udføre analyse og syntese, udarbejde notater til drøftelse i ESRB, bistå Styringskomitéen under hensyntagen til ESRB-medlemmernes bidrag samt påpege spørgsmål til overvejelse

d) opbygge ekspertise i samarbejde med ESRB-medlemmer om tilsynsinstrumenter på makro-niveau samt vurdere tilsynsinstrumenter på makro-niveau som grundlag for eventuelle ESRB politik-henstillinger

e) bidrage til forberedelse og overvågning af opfølgning på advarsler og henstillinger

f) opbevare dokumentation og dokumenter for ESRB, administrere ESRB’s websted samt varetage ESRB’s korrespondance

g) lede de finansielle, materielle og menneskelige ressourcer, som ECB stiller til rådighed for ESRB i overensstemmelse med artikel 2 og 3 i forordning (EU) nr. 1096/2010 samt ECB egne relevante regler.







KAPITEL VII

ESRB og det Europæiske Finanstilsynssystem

Artikel 16

Deltagelse i møderne i tilsynsrådene for de europæiske tilsynsmyndigheder

Formanden for ESRB deltager som repræsentant for ESRB uden stemmeret i møderne i tilsynsrådene for de europæiske tilsynsmyndigheder eller kan udpege en suppleant.

Artikel 17

Deltagelse i møderne i Det Fælles Udvalg af Europæiske Tilsynsmyndigheder

1. Formanden for ESRB deltager som observatør i Det Fælles Udvalg af Europæiske Tilsynsmyndigheder eller kan udpege en suppleant.

2. Formanden for ESRB udpeger formanden for ESRB’s sekretariat eller en repræsentant til at deltage som observatør i Underudvalget for finansielle konglomerater eller andre underudvalg, som Fællesudvalget nedsætter.







AFSNIT 2

ADVARSLER OG HENSTILLINGER

Artikel 18

Forberedende aktiviteter

1. Inden vedtagelse af en advarsel eller en henstilling og under forbehold af relevante fortrolighedsregler kan ESRB:

a) indhente teknisk råd fra Det Europæiske System af Centralbanker, Den Europæiske Kommission, de europæiske tilsynsmyndigheder og de nationale tilsynsmyndigheder

b) indhente synspunkter fra de potentielle adressater, som ikke er repræsenteret i Det Almindelige Råd i ESRB, samt synspunkter fra relevante interessenter i den private sektor

c) tage hensyn til arbejdet i internationale organisationer og organer vedrørende finansiel stabilitet i tredjelande, der udfører aktiviteter, som direkte står i forbindelse med ESRB’s opgaver.

2. Formanden for ESCB kan anmode Det Rådgivende Videnskabelige Udvalg og Det Rådgivende Tekniske Udvalg om at give råd eller bistand.

3. Det Almindelige Råd kan desuden angive fremgangsmåder for udstedelse af advarsler og henstillinger.

Artikel 19

Vedtagelse

1. Advarsler og henstillinger skal være begrundet med henvisning til betydningen af den systemiske risiko, som ESRB har konstateret, vurderet og prioriteret med henblik på at nå det formål, som ESRB har fået tillagt som opgave i henhold til artikel 3, stk. 1, i forordning (EU) nr. 1092/2010.

▼M3

2. ESRB’s advarsler og henstillinger vedtages af Det Almindelige Råd og underskrives af formanden for ESRB eller lederen af ESRB's sekretariat som en bekræftelse på, at de er i overensstemmelse med Det Almindelige Råds afgørelse.

▼B

3. Ved stemmelighed er formandens stemme afgørende for vedtagelse.

4. Alle Det Almindelige Råds afgørelser, hvor der vedtager en advarsel eller henstilling, skal angive, hvorvidt den skal forblive fortrolig eller offentliggøres. Ved stemmelighed er formandens stemme afgørende.

5. Advarsler og henstillinger, hvis offentliggørelse er besluttet af Det Almindelige Råd, gøres tilgængelig på ESRB’s websted. De offentliggøres også i Den Europæiske Unions Tidende på alle Unionens officielle sprog.

Artikel 20

Opfølgning på advarsler og henstillinger

1. Det Almindelige Råd sikrer, at ESRB overvåger opfølgning på de af ESRB vedtagne advarsler og henstillinger. Det vurderer desuden de handlinger og begrundelser, som adressaterne for ESRB’s henstillinger har foretaget og meddelt.

2. Det Almindelige Råd afgør, hvorvidt ESRB’s henstillinger ikke er fulgt og modtagerne ikke har givet en tilstrækkelig begrundelse for undladelse heraf, i henhold til artikel 17, stk. 2, i forordning (EU) nr. 1092/2010.

3. Det Almindelige Råd kan indbyde adressater for ESRB’s advarsler og henstillinger til et møde med Det Almindelige Råd, hvor de kan fremlægge deres synspunkter før eller efter vedtagelse af sådanne advarsler eller henstillinger. Det Almindelige Råd skal tage disse synspunkter behørigt i betragtning.

Artikel 21

Særlige anmodninger

ESRB’s svar på opfordringer fra Europa-Parlamentet, Rådet og Kommissionen i henhold til artikel 19, stk. 3, i forordning (EU) nr. 1092/2010 til at undersøge bestemte forhold, skal som hovedregel offentliggøres.







AFSNIT 3

DRIFT

Artikel 22

Fortrolighed med hensyn til ESRB oplysninger

1. ESRB’s sekretariat klassificerer og behandler oplysninger og dokumenter i forbindelse med ESRB i overensstemmelse med ECB’s interne regler og andre supplerende regler om fortrolighed, som er vedtaget af ECB og/eller ESRB, med henblik på ESRB’s’ funktion i overensstemmelse med forordning (EU) nr. 1092/2010 og forordning (EU) nr. 1096/2010.

2. Det Almindelige Råd vedtager de nødvendige foranstaltninger til sikring af, at de i stk. 1 anførte regler omfatter alle personer, som arbejder eller har arbejdet for eller i forbindelse med ESRB.

3. Sammenfatning af forhandlingerne fra Styringskomitéen, Det Rådgivende Videnskabelige Udvalg og Det Rådgivende Tekniske Udvalg stilles til rådighed for medlemmer af Det Almindelige Råd.

Artikel 23

Stedet for møder

Det Almindelige Råd, Styringskomitéen, Det Rådgivende Videnskabelige Udvalg og Det Rådgivende Tekniske Udvalg afholder normalt deres møder på ECB's hovedsæde.

Artikel 24

Nødsituationer

Det Almindelige Råd fastsætter interne regler til forenkling af beslutningstagning og driftskontinuitet i nødsituationer. Sådanne regler skal i videst muligt omfang respektere nærværende forretningsorden.

Artikel 25

Offentlige konsultationer og høringer

1. I forbindelse med udførelse af sine opgaver og hvor det er hensigtsmæssigt kan ESRB afholde offentlige konsultationer om spørgsmål inden for sine beføjelser. ESRB offentliggør resultaterne af konsultationsproceduren på sit websted.

▼M3

2. Det Almindelige Råd, Styringskomitéen, Det Rådgivende Videnskabelige Udvalg og Det Rådgivende Tekniske Udvalg kan afholde offentlige eller ikke-offentlige høringer. Interessenter såsom markedsdeltagere, forbrugerorganisationer og akademiske eksperter, der skal interviewes ved en høring, udvælges uden diskrimination med henblik på en behørig behandling af særlige situationer.

▼B

Artikel 26

Adfærdskodeks

Det Almindelige Råd vedtager en adfærdskodeks for medlemmerne af Det Almindelige Råd, Styringskomitéen, Det Rådgivende Tekniske Udvalg og Det Rådgivende Videnskabelige Udvalg med henblik på at fremme tiltroen til og integriteten af ESRB. Denne adfærdskodeks vil blive offentliggjort på ESRB’s websted.

Artikel 27

Retlige instrumenter

▼M3

1. ESRB’s retlige instrumenter vedtages af Det Almindelige Råd og underskrives af formanden for ESRB eller lederen af ESRB's sekretariat som en bekræftelse på, at de er i overensstemmelse med Det Almindelige Råds afgørelse.

▼M2

1a. Alle ESRB's retlige instrumenter nummereres fortløbende, så de er nemme at identificere.

1b. ESRB's sekretariat træffer foranstaltninger til varetagelse af:

a) sikker opbevaring af originalerne til ESRB's retlige instrumenter

b) meddelelse til dem, som instrumenterne er rettet til

c) hvor det er hensigtsmæssigt, offentliggørelse på alle EU's officielle sprog i Den Europæiske Unions Tidende af ESRB's retlige instrumenter, som i henhold til Det Almindelige Råds udtrykkelige beslutning skal offentliggøres.

▼B

2. Bestemmelserne i Rådets forordning nr. 1 om den ordning, der skal gælde for Det europæiske økonomiske Fællesskab på det sproglige område, af 15. april 1958 ( 2 ) finder anvendelse på ESRB’s retsakter.

Artikel 28

Udveksling af oplysninger

1. Det Almindelige Råd træffer afgørelser angående indsamling af oplysninger i overensstemmelse med artikel 15 i forordning (EU) nr. 1092/2010 og artikel 2 og 5 i forordning (EU) nr. 1096/2010.

▼M3

2. De i artikel 8, stk. 4, og artikel 16, stk. 3, i forordning (EU) nr. 1092/2010 anførte aftaler samt eventuelle andre aftaler med andre institutioner og myndigheder, der angår udveksling af oplysninger herunder fortrolige oplysninger, godkendes af Det Almindelige Råd og underskrives af formanden for ESRB på dettes vegne.

▼B

Artikel 29

Årsrapport

ESRB’s Almindelige Råd vedtager og offentliggør ESRB's årsrapport.

Artikel 30

Meddelelser, bekendtgørelser og publikationer

Generelle meddelelser og bekendtgørelser af beslutninger truffet af ESRB kan offentliggøres på ECB’s websted, i Den Europæiske Unions Tidende eller gennem telegrambureauer, der anvendes af finansmarkeder, eller andre medier. ESRB’s publikationer offentliggøres efter omstændighederne på ESRB’s websted.

Artikel 31

Dialog med Europa-Parlamentet

Den i artikel 19, stk. 5, i forordning (EU) nr. 1092/2010 anførte aftale godkendes af Det Almindelige Råd og underskrives af formanden for ESRB på dettes vegne.